TINGKATKAN UJIAN PCR
KUCHING: Hospital kerajaan di Kapit, Limbang, Miri dan Kuching bakal menerima makmal molekul dalam usaha untuk meningkatkan ujian Tindak Balas Rantai Polimerase (PCR) di hospital berkenaan. Penasihat Jawatankuasa Pengurusan Bencana Negeri (JPBN), Dato’ Sri Dr. Sim Kui Hian berkata, Kerajaan Sarawak dan Kerajaan Persekutuan masing-masing menyumbang dua kontena makmal molekul ke hospital di seluruh negeri. “Walaupun kesihatan adalah di bawah senarai Persekutuan (tanggungjawab), kerana kehidupan sesama rakyat Sarawak dipertaruhkan, Kerajaan Sarawak bekerjasama dengan Kerajaan Persekutuan masing-masing menyumbang dua kontena Makmal Bio Keselamatan (BSL) di seluruh Sarawak. “Kerajaan Sarawak akan membiayai makmal untuk Hospital Limbang dan Hospital Kapit manakala Kerajaan Persekutuan akan menghantar keperluan yang sama kepada Hospital Miri dan Hospital Umum Sarawak (HUS),” katanya dalam catatan facebooknya baru-baru ini. Oleh JEAKQLEYN YACHO 
See author's posts
